కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
పాలిటిక్స్‌లోకి బిగ్ బాస్ విన్నర్.. గ్రామం దత్తత అందుకేనా?
బిగ్ బాస్ సీజన్ 2 విజేత కౌశల్ త్వరలో రాజకీయాల్లోకి అడుగుపెట్టబోతున్నారా? ఆ వైపుగా అడుగులు పడుతున్నాయా? కౌశల్ మాటల్లో ఆంతర్యం ఏమిటి?
Samayam Telugu | Updated:
Oct 31, 2018, 04:36PM IST
పాలిటిక్స్‌లోకి బిగ్ బాస్ విన్నర్.. గ్రామం దత్తత అందుకేనా?
బిగ్ బాస్ సీజన్ 2 విజేత కౌశల్ ఇప్పటికే కౌశల్ ఆర్మీ అండతో సామాజిక కార్యక్రమాల్లో యాక్టివ్‌గా అయ్యారు. తాజాగా ఉత్తరాంధ్రాను అతలాకుతలం చేసిన తిత్లీ తుఫాన్ సహాయ కార్యక్రమాల్లో అధిక సంఖ్యలో పాల్గొన్నారు కౌశల్ ఫ్యాన్స్. కోట్లాది మంది అభిమానుల ఆదరాభిమానాలతో బిగ్ బాస్ టైటిల్ విన్నర్ కావడమే కాకుండా ఆ ప్రైజ్ మనీ మొత్తం రూ. 50 లక్షల్ని క్యాన్సర్ బాధితుల కోసం డొనేట్ చేసి కోట్లాదిమంది హృదయాలను గెల్చుకున్నాడు కౌశల్. అయితే కౌశల్ గురి సినిమాపై కాకుండా రాజకీయం ఎదిగేందుకు పక్కా ప్రణాళికలు రచిస్తున్నారని సోషల్ మీడియాలో చర్చ నడుస్తోంది. దీనికి తగ్గట్లుగానే కౌశల్ కూడా సామాజిక కార్యక్రమాల్లో చురుకుగా పాల్గొంటూ పొలిటికల్ ఎంట్రీకి వ్యూహం రచిస్తున్నారా? అంటే అవుననే సమాధానాలు ఎక్కువగా వినిపిస్తున్నాయి.
#KaushalArmy Official account for donation is going to be announced tomorrow, So if u want to donate anything to… https://t.co/Cr3W3o1QWr
&mdash; KaushalArmy ✊ (@kaushalarmy1) 1540106019000
బిగ్ బాస్ విన్నర్ కాగానే.. బ్రెస్ట్ క్యాన్సర్‌తో ఇబ్బందిపడ్డ నా తల్లి రుణాన్ని ఎలాగూ తీర్చుకోలేకపోయాను. వీళ్లకైనా సాయం చేసి ఆ రుణాన్ని తీర్చుకుందామనే నా ఫ్రైజ్ మనీ రూ. 50 లక్షల్ని విరాళంగా ఇచ్చా. అంతేకాదు త్వరలో నా తల్లి పేరుమీద కౌశల్ ఆర్మీ క్యాన్సర్ ఫౌండేషన్ స్థాపించి ఎంతో మంది తల్లులకు సాయపడాలన్నది తన కోరిక అని తెలిపిన కౌశల్ అన్నట్లుగానే ఓ ఫౌండేషన్‌ను స్థాపించాడు. అనంతరం ఈ ఫౌండేషన్ కార్యక్రమాల్లో భాగంగా తొలిత శ్రీకాకుళం జిల్లాలోని ఓ గ్రామాన్ని దత్తత తీసుకుంటున్నట్టు ప్రకటించారు. ప్రస్తుతం తన ఫౌండేషన్‌కు డొనేషన్లు సేకరించే పనిలో ఉన్నారు. కౌశల్ పిలుపు మేరకు ఆయన అభిమానులు డొనేషన్లు పంపుతున్నారు.
#KaushalArmy done my part for this month https://t.co/0cXnJHyNU4
&mdash; madhusudhanappl (@madhusudhanappl) 1540307771000
కౌశల్ ఫౌండేషన్‌లో భాగంతో క్షణం తీరిక లేకుండా గడుపుతున్నారు. తాజాగా కర్నూల్‌లో సందడి చేసిన కౌశల్.. తన అభిమానుల్ని కలుసుకున్నారు. కౌశల్ ఫౌండేషన్‌ సహాయ కార్యక్రమాల్లో పాల్గొనాలని కోరారు. వీటిన్నింటినీ చూస్తుంటే.. కౌశల్ పొలిటికల్ ఎంట్రీ త్వరలోనే ఉండొచ్చనేది ఎక్కువగా వినిపిస్తుంది.
అయితే కౌశల్ మాత్రం ఈ విషయంలో చాలా క్లారిటీతో ఉన్నారు. రాజకీయాల్లోకి రావడం అంటే ప్రజలకు సేవ చేయడమే.. పాలిటిక్స్‌లోకి రాకుండా కూడా ప్రజలకు సేవ చేయొచ్చనేది తన అభిప్రాయం అంటున్నారు. అంతేకాదు సాయం కోసం ఎదురుచూసే ప్రతి ఒక్కరికీ కౌశల్ ఆర్మీ అండగా ఉంటుందంటున్నారు. ప్రస్తుతానికి తనకు రాజకీయాల్లోకి వచ్చే ఆలోచన లేదని.. భవిష్యత్ వస్తే రావొచ్చని అంటున్నాడే కాని.. ఈయన మాటలు చూస్తుంటే త్వరలోనే ఏదో ఒక పార్టీ జెండా ఎగరేసేందుకు రెడీగానే ఉన్నట్లు తెలుస్తోంది.
#KaushalArmy Ananthapuram Success meet.. ✊ @Megastar_Trends @KaushalArmy12 @supportKaushal https://t.co/ZlEiMLgu5M
&mdash; Kaushal Manda Fans Forever ✊ (@peoplestarhero) 1540741097000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.